ย่างเนื้อบนเตา ถึงกับหมดตัว ไฟลามไหม้บ้านไม้สัก วอดทั้งหลัง 
(ภาพจากชาวบ้าน ต.แม่คง อ.แม่สะเรียง จ.แม่ฮ่องสอน),ไฟไหม้บ้านไม้สักของหนุ่มชื่อแปลก ชาวอ.แม่สะเรียง อยู่กับครอบครัวรวม 6 คน ตอนเกิดเหตุ แม่บ้านอยู่กับลูกคนเล็ก ย่างเนื้อไว้บนเตา ได้ยินเสียงปะทุไปดู เจอไฟกำลังไหม้ ลามอย่างรวดเร็วบ้านวอด พร้อมเงินทองที่เก็บหอมรอมริบมาทั้งชีวิต, เมื่อเวลา 09.30 น.วันที่ 17 มิ.ย. เกิดเหตุเพลิงไหม้บ้าน นายหม่อเวลลอย ธรรมวินิจสกุล อายุ 49 ปี เลขที่ 62/1 หมู่ 4 ต.แม่คง อ.แม่สะเรียง จ.แม่ฮ่องสอน ลักษณะเป็นบ้านชั้นเดียวยกพื้นสูง สร้างด้วยไม้สักทั้งหลัง ห้องครัวอยู่ด้านหลังของบ้าน โดยนายหม่อเวลลอย อาศัยอยู่กับภรรยา ลูกชายหญิง สะใภ้ และหลาน รวมอยู่กัน 6 คน ซึ่งลูกชาย ลูกสะใภ้และหลานถึงกับร้องไห้โฮ กับการสูญเสียแบบสิ้นเนื้อประดาตัวเพราะเงินที่เก็บหอมรอมริบไว้ รวมทั้งข้าวเปลือกที่เก็บไว้อีกจำนวนมากถูกไฟไหม้หมด ยังไม่สามารถประเมินค่าเสียหายได้,นายองอาจ ธรรมวินิจสกุล อายุ 26 ปี ลูกชายเจ้าของบ้าน เผยว่าบ้านหลังดังกล่าว พ่อกับแม่ ได้ช่วยกันเก็บเงินสร้างด้วยน้ำพักน้ำแรง จากการรับจ้าง ทำนา ทำไร่ มานานนับ 10 ปี ซึ่งขณะเกิดเหตุ มีแม่ กับน้องคนเล็ก อยู่ในบ้านเพียง 2 คน โดยแม่ย่างเนื้อทิ้งไว้บนเตาถ่านที่ยังมีไฟลุกแดง ในห้องครัวซึ่งอยู่ด้านหลังของบ้าน แล้วแม่ได้ออกมาอยู่กับน้องสาวอีกห้องหนึ่ง จนกระทั่งได้ยินเสียงไฟแตกปะทุ จึงวิ่งไปดูเห็นไฟกำลังลุกไหม้ในห้องครัวอย่างรวดเร็ว จึงรีบมาอุ้มลูกสาวคนเล็กหนีไฟออกมาได้ทัน พร้อมวิ่งไปขอความช่วยเหลือจากเพื่อนบ้าน แต่เนื่องจากตัวบ้านทำด้วยไม้สักทั้งหลังไฟลุกลามไปทั่วตัวบ้านอย่างรวดเร็ว ประกอบกับหมู่บ้านอยู่ห่างจาก อบต. รถดับเพลิงจึงมาดับไฟไม่ทัน บ้านมอดไหม้ไปทั้งหลังภายในเวลา ไม่ถึงชั่วโมง,อย่างไรก็ตาม สาเหตุที่แท้จริง ต้องรอให้เจ้าหน้าที่ตำรวจมาตรวจและสรุปสำนวนว่า ไฟจากการปิ้งย่างในห้องครัวไหม้ลุกลาม จนเป็นเหตุให้เกิดเพลิงไหม้บ้านในครั้งนี้ หรือไม่.
ไฟไหม้บ้านไม้สักของหนุ่มชื่อแปลก ชาว อ.แม่สะเรียง อยู่กับครอบครัวรวม 6 คน ตอนเกิดเหตุ แม่บ้านอยู่กับลูกคนเล็ก ย่างเนื้อไว้บนเตา ได้ยินเสียงปะทุไปดู เจอไฟกำลังไหม้ ลามอย่างรวดเร็วบ้านวอด พร้อมเงินทองที่เก็บหอมรอมริบมาทั้งชีวิต
ไฟไหม้บ้าน,ไหม้บ้านไม้สัก,ย่างนื้อ,ย่างเนื้อทำไฟไหม้บ้าน,หม่อเวลลอย ธรรมวินิจสกุล,แม่สะเรียง,แม่ฮ่องสอน,ข่าวทั่วไทย,ไทยรัฐออนไลน์